b'\n_START_ARTICLE_\nAiro\n_START_PARAGRAPH_\nAiro on pitk\xc3\xa4vartinen v\xc3\xa4line, jota k\xc3\xa4ytet\xc3\xa4\xc3\xa4n soutamiseen. Airot tukeutuvat veneeseen tukipistein\xc3\xa4 toimivina hankaimilla siten, ett\xc3\xa4 soutaja katsoo soutaessaan veneens\xc3\xa4 per\xc3\xa4\xc3\xa4 kohti. Airon osat ovat lapa, varsi ja pyyry._NEWLINE_Tavallisesti soutuveneess\xc3\xa4 on soutajaa kohti yksi airopari, toisin sanoen yksi airo veneen kummallakin laidalla. Suuremmissa laivoissa - kaleereissa, uiskoissa ym. - on ollut erikseen soutajat kummankin puolen airoille tai jopa useampia soutajia kutakin airoa kohti, jotka pisimmill\xc3\xa4\xc3\xa4n saattoivat olla yli 12-metrisi\xc3\xa4. Airojen ja lavan koko vaihtelee veneen ja soutajan tarpeiden mukaan. Iso soutaja tai vene vaatii isommat airot._NEWLINE_Suomen kielen sana airo on lainattu ammoin germaanisista kielist\xc3\xa4. Sanalla on vastine kaikissa it\xc3\xa4merensuomalaisissa kieliss\xc3\xa4, ja samaa alkuper\xc3\xa4\xc3\xa4 on my\xc3\xb6s esimerkiksi ruotsin \xc3\xa5ra.'